รมว.พลังงาน  คาด  ราคาน้ำมันดีเซลไม่ถึง 30 บาทต่อลิตร
โพสต์ทูเดย์ -รมว. พลังงาน เชื่อ ราคาดีเซลในประเทศจะไม่ปรับขึ้นถึง 30 บาทต่อลิตร&nbsp; ระบุหากเกิน30 บาท มีมาตรการรองรับ อาจพิจารณาลดภาษีสรรพสามิต
8 ม.ค. 2553

โพสต์ทูเดย์ -รมว. พลังงาน เชื่อ ราคาดีเซลในประเทศจะไม่ปรับขึ้นถึง 30 บาทต่อลิตร  ระบุหากเกิน30 บาท มีมาตรการรองรับ อาจพิจารณาลดภาษีสรรพสามิต
นายแพทย์วรรณรัตน์  ชาญนุกูล  รมว.พลังงาน  กล่าวถึงความผันผวนของราคาน้ำมันตลาดโลกขณะนี้เป็นเรื่องปกติที่เกิดขึ้น  โดยขณะนี้ราคาน้ำมันตลาดโลกอยู่ที่ระดับ 82 – 83 เหรียญสหรัฐฯ ต่อบาร์เรล  เนื่องจากหลายประเทศในตะวันตกเข้าสู่ฤดูหนาว  จึงทำให้มีการใช้น้ำมันดีเซลมากขึ้น ประกอบกับปริมาณกำลังสำรองน้ำมันลดลงหลังมีการใช้มากขึ้นในช่วงที่ผ่านมา โดยเฉพาะประเทศแถบตะวันตกที่มีอุณหภูมิหนาวเย็น 
ทั้งนี้เชื่อว่า ราคาน้ำมันในประเทศในขณะนี้จะไม่ปรับตัวสูงมากนัก โดยเฉพาะดีเซลไม่น่าจะขยับไปอยู่ที่ระดับ 30 บาทต่อลิตร  ยกเว้นว่าราคาน้ำมันตลาดโลกจะผันผวนมากกว่า 85 เหรียญสหรัฐฯ ต่อบาร์เรล ขึ้นไป ซึ่งอาจส่งผลให้ราคาน้ำมันดีเซลเกินกว่า 30 บาทต่อลิตร โดยคงจะต้องมีการหารือร่วมกับหน่วยงานที่เกี่ยวข้องเพื่อออกมาตรการรองรับบรรเทาผลกระทบให้กับประชาชน  หากราคาน้ำมันขยับไปถึงระดับนั้นจริง เช่น อาจมีการพิจารณาลดภาษีสรรพสามิตน้ำมันลง